**การศึกษาองค์ประกอบและตัวบ่งชี้ของการวัดและประเมินผลสัมฤทธิ์ทางวิชาการ**

**โดยใช้กระบวนการนิเทศแบบชุมชนแห่งการเรียนรู้ทางวิชาชีพ**

**กลุ่มสาระการเรียนรู้คณิตศาสตร์ ชั้นประถมศึกษาปีที่ 3**

**สังกัดสำนักงานเขตพื้นที่การศึกษาประถมศึกษาศรีสะเกษ เขต 4**

**The study the components and indicators of the measurement and evaluation of academic achievement by using the professional learning community supervision process under the office of Sisaket Primary Educational Service Area 4.**

**ชื่อผู้วิจัย** [[1]](#footnote-1) (ภควัฒน์ พิมพาวงศ์)

**บทคัดย่อ**

บทความวิจัยนี้มีวัตถุประสงค์เพื่อศึกษาองค์ประกอบและตัวบ่งชี้ของการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ กลุ่มสาระการเรียนรู้คณิตศาสตร์ ชั้นประถมศึกษาปีที่ 3 สังกัดสำนักงานเขตพื้นที่การศึกษาประถมศึกษาศรีสะเกษ เขต 4 กลุ่มเป้าหมายเป็นผู้เชี่ยวชาญ จำนวน 9 คน เครื่องมือที่ใช้เป็นแบบประเมิน 4 ด้าน ประกอบด้วยด้านความเหมาะสม ความถูกต้อง ความเป็นไปได้ และความเป็นประโยชน์ แล้วนำไปวิเคราะห์ สังเคราะห์ ตรวจสอบความถูกต้องกับความตรงเชิงเนื้อหา ผลการวิจัยพบว่า องค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ กลุ่มสาระการเรียนรู้คณิตศาสตร์ ชั้นประถมศึกษาปีที่ 3 สังกัดสำนักงานเขตพื้นที่การศึกษาประถมศึกษาศรีสะเกษ เขต 4 สำนักงานคณะกรรมการการศึกษาขั้นพื้นฐาน มี 3 องค์ประกอบ 25 ตัวบ่งชี้

**คำสำคัญ :** องค์ประกอบและตัวบ่งชี้, การวัดและประเมินผลสัมฤทธิ์, กระบวนการนิเทศแบบชุมชนแห่งการเรียนรู้ทางวิชาชีพ, กลุ่มสาระการเรียนรู้คณิตศาสตร์

**Abstract**

The objective of this research paper was to study the components and indicators of the measurement and evaluation of academic achievement by using the professional learning community supervision process under the office of Sisaket Primary Educational Service Area 4. The target group is 9 experts. The tools used in the assessment were 4 aspects, comprising of appropriateness, validity, feasibility. and usefulness. And then analyzed, synthesized, and checked for accuracy and content validity. The results showed that Components and indicators for measuring and evaluating academic achievement using professional learning community supervision process. Under the Office of Sisaket Primary Education Service Area 4, Office of the Basic Education Commission, has 3 components, 25 indicators.

**Keywords:** Elements and indicators, Measuring and evaluating achievement, Community-based supervision process of professional learning, Mathematics.

**1. บทนำ**

พระราชบัญญัติการศึกษาแห่งชาติ พ.ศ. 2542 ได้มีการกำหนดให้มีระบบการประกันคุณภาพการศึกษาโดยการกำหนดให้โรงเรียนมีมาตรฐานการศึกษาและพัฒนาโรงเรียนเข้าสู่มาตรฐานการศึกษา ได้มีการประเมินและปรับปรุงคุณภาพทางการศึกษาให้เป็นไปตามมาตรฐานที่กำหนดไว้หรือให้ปรับปรุงมาตรฐานดังกล่าวให้สูงขึ้น พร้อมที่จะรับการประเมินทั้งภายในและภายนอกการนิเทศการศึกษาควรปรับเปลี่ยนให้เหมาะสมเพื่อให้เกิดเป็นกิจกรรมที่ช่วยให้ครูผู้รับการนิเทศได้มีเจตคติที่ดีต่อวิชาชีพครู มีขวัญกำลังใจที่ดี และมีความรู้ความสามารถที่จะปฏิบัติงานให้บรรลุผลตามมาตรฐานการศึกษาของโรงเรียนและมาตรฐานการเรียนรู้ที่กำหนดไว้ และยกระดับคุณภาพให้สูงขึ้นอยู่เสมอ เป็นกิจกรรมที่ดึงศักยภาพของผู้รับการนิเทศมาใช้และให้การยกย่องเพื่อช่วยให้ผู้รับการนิเทศพัฒนาตนเองให้อยู่ในระดับมาตรฐานวิชาชีพหรือระดับคุณภาพครูของคุรุสภาให้สูงขึ้น นำไปสู่คุณภาพผู้เรียนที่พึงประสงค์ตามมาตรฐานของหลักสูตร (สำนักงานคณะกรรมการการศึกษาแห่งชาติ, 2545: 29) การที่จะพัฒนาคุณภาพการศึกษาให้เป็นไปตามจุดหมายของหลักสูตร จำเป็นจะต้องอาศัยปัจจัย และองค์ประกอบที่สำคัญหลายประการ เช่น ความพร้อมของผู้เรียน ความพร้อมของครูผู้สอน สื่อ อุปกรณ์การเรียนการสอน อาคารสถานที่ สิ่งแวดล้อม ที่สำคัญอีกประการหนึ่ง คือกระบวนการดำเนินงาน ได้แก่ กระบวนการเรียนการสอน กระบวนการบริหาร และกระบวนการนิเทศการศึกษา ทั้ง 3 กระบวนการดังกล่าว จะต้องดำเนินการให้สอดคล้องกัน กล่าวคือ ถ้าจะพัฒนากระบวนการเรียนการสอนให้มีประสิทธิภาพจะต้องพัฒนากระบวนการบริหาร และกระบวนการนิเทศการศึกษาควบคู่ไปด้วย ทั้งนี้เพื่อให้เอื้อต่อการจัดกิจกรรมการเรียนการสอน (อิสริญาภรณ์ โชคแสน. 2561: 2)

ในการปฏิรูปการศึกษา และการประกาศใช้พระราชบัญญัติการศึกษาแห่งชาติ พ.ศ. 2542 ซึ่งได้กำหนดสาระไว้อย่างชัดเจน เกี่ยวกับความมุ่งหมาย และหลักการของการจัดการศึกษาดังได้กล่าวไว้ใน มาตรา 6 การจัดการศึกษาต้องเป็นไปเพื่อพัฒนาคนไทยให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้ และคุณธรรม มีจริยธรรม และวัฒนธรรมในการดำรงชีวิต สามารถอยู่ร่วมกับผู้อื่นได้อย่างมีความสุข (สำนักงานรับรองมาตรฐานและการประเมินคุณภาพการศึกษา 2547 : 5) จะเห็นได้ว่าการพัฒนาคุณภาพการศึกษาเป็นส่วนสำคัญในการสร้างมาตรฐานสถานศึกษาให้มีประสิทธิภาพ จึงต้องมีการประกันคุณภาพภายในผสมผสานอยู่ในกระบวนการบริหารและการจัดการเรียนการสอนตามปกติของสถานศึกษา เพื่อให้ได้คุณภาพตามมาตรฐาน เด็กไทยเป็นคนดีมีความสามารถหรือมีความสุข สามารถร่วมมือและแข่งขันกับประเทศอื่น ๆ ได้อย่างสมศักดิ์ศรีและทัดเทียมในสังคมโลกต่อไป

ระบบการนิเทศการศึกษาถือเป็นอีกกระบวนการหนึ่งที่มีความสำคัญต่อระบบการศึกษาเป็นอย่างมาก เพราะระบบการนิเทศการศึกษาช่วยปรับปรุงการเรียนการสอนของครูให้ประสิทธิภาพมากยิ่งขึ้น การนิเทศโรงเรียนยังเป็นอีกส่วนหนึ่งของการนิเทศการศึกษาที่จะช่วยให้การพัฒนาคุณภาพการศึกษาประสบความสำเร็จได้มากและรวดเร็ว แต่ในอดีตการนิเทศจะดำเนินการเป็นส่วนเฉพาะผู้บริหาร และผู้ที่ได้รับมอบหมายแยกเป็นส่วนทำให้มีความรู้สึกเป็นการเพิ่มภาระงานเพิ่มภาระแก่ศึกษานิเทศก์ และประกอบกับปัจจุบันการเปลี่ยนแปลงทางวิชาการได้เป็นไปอย่างรวดเร็วจำนวนครู จำนวนโรงเรียนมีปริมาณมาก การนิเทศจากผู้นิเทศภายนอกไม่สามารถตอบสนองได้ทันอีกทั้งงานนิเทศการศึกษาของศึกษานิเทศก์ก็ประสบปัญหาด้านปริมาณ ศึกษานิเทศก์มีปริมาณที่ไม่ได้สัดส่วนกับจำนวนโรงเรียนและครูงบประมาณมีจำกัด ศึกษานิเทศก็รู้ปัญหาของโรงเรียนไม่ชัดเจนจึงจำเป็นต้องอาศัยการนิเทศโรงเรียนและเพื่อเป็นการลดภาระของศึกษานิเทศก็ จึงได้มีการพัฒนาระบบงานนิเทศซึ่งเป็นกิจกรรมที่จะช่วยเปลี่ยนพฤติกรรมการจัดการเรียนการสอนของครูและเป็นการพัฒนาคุณภาพการศึกษา (สำนักงานคณะกรรมการการประถมศึกษาแห่งชาติ. 2541: 43) การนิเทศโรงเรียนถือว่าเป็นกระบวนการสำคัญในการพัฒนาคุณภาพการศึกษาปัจจุบันเพราะการนิเทศโรงเรียนเป็นความเพียรพยายามของผู้บริหารโรงเรียนในทุกวิถีทาง ทั้งตรวจสอบติดตาม ค้นหา สอนงาน ชี้นำ ทำเป็นตัวอย่าง กระตุ้น ยั่วยุ ให้กำลังใจ ทำให้ครูทุกคนในโรงเรียนยินดีแสดงพฤติกรรมสำคัญ อันมีผลต่อคุณภาพของนักเรียนที่พึงประสงค์ (สำนักงานคณะกรรมการการประถมศึกษาแห่งชาติ. 2532: 1) ดังนั้น การนิเทศโรงเรียนจึงเป็นสิ่งจำเป็นต่อผลสำเร็จของการพัฒนาบุคลากรและการเรียนการสอน โดยบุคลากรภายในโรงเรียนร่วมกันกำหนดเป้าหมาย ร่วมกันเรียนรู้เรียนทำโดยครูเพื่อครู ช่วยกันพัฒนาปรับปรุง เปลี่ยนแปลงพฤติกรรมการสอนของครูเพื่อส่งผลสู่นักเรียน (สำนักงานคณะกรรมการการประถมศึกษาแห่งชาติ. 2532: 7) การพัฒนาระบบการนิเทศเป็นกระบวนการอันสำคัญยิ่งในการบริหารจัดการศึกษาในทุกระดับ ซึ่งเป็นกระบวนการที่ต้องดำเนินการ โดยความร่วมมือของบุคลากรทุกฝ่ายในโรงเรียนเพื่อแก้ไขปัญหาร่วมกัน เพราะการแก้ปัญหาร่วมกันย่อมจะสามารถแก้ปัญหาได้ตรงจุด ซึ่งกระทำได้อย่างต่อเนื่องและรวดเร็วกว่าผู้นิเทศจากภายนอก ประกอบกับครูมีความแตกต่างกัน ทั้งในด้านความรู้ความสามารถในการปฏิบัติงานเจตคติต่อวิชาชีพ คลิกภาพ และความต้องการจำเป็นที่จะต้องรมีความแตกต่างกันให้สามารถปฏิบัติภารกิจของตนจนสำเร็จ ซึ่งตามแนวทางการศึกษา มุ่งให้เกิดความเปลี่ยนแปลงที่โรงเรียนเป็นอันดับแรก (กรมวิชาการ. 2544: 11)

การวัดและประเมินผลสัมฤทธิ์ทางวิชาการนับเป็นเรื่องที่สำคัญในการสะท้อนผลจากการปฏิบัติของผู้เรียนมาปรับปรุงแก้ไข มีการสร้างความสมดุลในการประเมิลเชิงคุณภาพ และการประเมินพฤติกรรมของผู้เรียน แต่ปัจจุบันโรงเรียนทั่วประเทศได้ประสบปัญหา และอุปสรรคในการบริหาจัดการศึกษาหลายซึ่งใน สถาณการณ์ในปัจจุบันได้มีการแพร่ระบาดของเชื้อไวรัสโคโรนา 2019 (COVID -19) มีการระบาดรุนแรงทั่วประเทศ ส่งผลกระทบต่อระบบการศึกษา ทำให้สถานศึกษา ครู นักเรียน ไม่สามารถจัดการเรียนการสอนได้ตามปกติ และรัฐมนตรีว่าการกระทรวงศึกษาธิการได้มีนโยบายและแนวทางการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ได้แก่ ปรับรูปแบบการเรียนการสอนให้สอดคล้องกับความปลอดภัยของพื้นที่ เป็นการเรียนรู้แบบ On-Site ในพื้นที่ที่มีความปลอดภัยสามารถไปสถานศึกษาได้ ขณะที่พื้นที่ไม่ปลอดภัยให้ปรับการเรียนรู้เป็น On-Air, Online On-Hand และ On-Demand นอกจากนั้น ให้มีการเพิ่มเวลาพัก ลดการประเมินและงดกิจกรรมต่าง ๆ ที่ไม่จำเป็น โดยเน้นเรียนเฉพาะวิชากลุ่มสาระหลัก(สำนักงานคณะกรรมการการศึกษาขั้นพื้นฐาน,2553: 3) และสืบเนื่องจากที่ประชุมอธิการบดีแห่งประเทศไทย (ทปอ.) มีมติไม่ใช้ผลคะแนนการทดสอบทางการศึกษาระดับชาติขั้นพื้นฐาน (O-NET) มาเป็นองค์ประกอบหนึ่งในเกณฑ์การคัดเลือกเข้าศึกษาในสถาบันอุดมศึกษา ตั้งแต่ปีการศึกษา 2564 เป็นต้นไปอาศัยอำนาจตามความในมาตรา 8 และมาตรา 12 แห่งพระราชบัญญัติระเบียบบริหารราชการกระทรวงศึกษาธิการ พ.ศ. 2564 และที่แก้ไขเพิ่มเติม กระทรวงศึกษาธิการจึงให้ยกเลิกประกาศกระทรวงศึกษาธิการเรื่องสัดส่วนการใช้ผลการทดสอบทางการศึกษาระดับชาติขั้นพื้นฐานเป็นองค์ประกอบหนึ่งในการตัดสินผลการเรียนของผู้เรียนที่จบการศึกษาตามหลักสูตรแกนกลางการศึกษาขั้นพื้นฐาน พุทธศักราช 2551 นโยบายการใช้ผลการทดสอบทางการศึกษาระดับชาติขั้นพื้นฐานเป็นองค์ประกอบหนึ่งในการตัดสินผลการเรียนของผู้เรียนที่จบการศึกษาตามหลักสูตรแกนกลางการศึกษาขั้นพื้นฐาน พุทธศักราช 2551 (กระทรวงศึกษาธิการ, 2564 : 2)จึงทำให้ขาดเกณฑ์ในการประเมินผู้เรียนและสถานศึกษาในแต่ละด้าน

ด้วยเหตุดังกล่าวผู้วิจัยมีความสนใจในหาองค์ประกอบและสร้างตัวชี้วัดการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ ให้สอดคล้องกับบริบทของสำนักงานเขตพื้นที่การศึกษาศรีสะเกษ เขต 4 เนื่องจากการวัดและประเมินผลเป็นกระบวนการที่สำคัญในการพัฒนาคุณภาพการศึกษาเพื่อตรวจสอบและปรับปรุงในการพัฒนาการจัดการเรียนการสอนของครู หารูปแบบที่เหมาะสมในการพัฒนารูปแบบการนิเทศเพื่อทราบสภาพปัจจุบันสภาพที่พึงประสงค์ของการนิเทศสถานศึกษา ซึ่งคาดหวังว่าจะช่วยทำให้การวัดและประเมินผลเหมาะสมกับคุณภาพผู้เรียนตามบริบทของตนเองยิ่งขึ้น อันอาจเป็นแนวทางและเพิ่มทางเลือกใหม่สำหรับวิธีวิทยาการการพัฒนาคุณภาพองค์การทางการศึกษาที่ น่าเชื่อถือ มีความเหมาะสม และมีความสอดคล้องกับสภาพการณ์ที่เป็นจริงของสถานศึกษามากขึ้นต่อไป

**2. วัตถุประสงค์ของการวิจัย**

เพื่อศึกษาองค์ประกอบและตัวบ่งชี้ของการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ กลุ่มสาระการเรียนรู้คณิตศาสตร์ ชั้นประถมศึกษาปีที่ 3 สังกัดสำนักงานเขตพื้นที่การศึกษาประถมศึกษาศรีสะเกษ เขต 4

**3. แนวคิด ทฤษฎี และงานวิจัยที่เกี่ยวข้อง**

3.1 บริบทของสำนักงานเขตพื้นที่การศึกษาประถมศึกษาศรีสะเกษ เขต 4

3.2 กลุ่มสาระการเรียนรู้คณิตศาสตร์ ชั้นประถมศึกษาปีที่ 3

3.3 ชุมชนแห่งการเรียนรู้ทางวิชาชีพ

3.4 การนิเทศการศึกษา

3.5 กระบวนการนิเทศการศึกษาแบบชุมชนแห่งการเรียนรู้ทางวิชาชีพ

3.6 การวัดและประเมินผลสัมฤทธิ์ทางวิชาการ

3.7 เอกสารและงานวิจัยที่เกี่ยวข้อง

**4. กรอบแนวคิดการวิจัย**

การนิเทศการศึกษา

กระบวนการนิเทศแบบชุมชนแห่งการเรียนรู้ทางวิชาชีพ

การวัดและประเมินผลสัมฤทธิ์ทางวิชาการ

องค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ

**5. วิธีดำเนินการวิจัย**

**5.1 กลุ่มเป้าหมาย**

กลุ่มเป้าหมายเป็นผู้เชี่ยวชาญ จำนวน 9 คน โดยมีคุณสมบัติ ดังนี้

1) ผู้เชี่ยวชาญด้านการบริหารการศึกษาระดับอุดมศึกษา จบการศึกษาระดับปริญญาเอก และมีตำแหน่งรองศาสตราจารย์ขึ้นไป จำนวน 3 คน

2) ผู้บริหารโรงเรียน ที่ดำรงตำแหน่ง ผู้บริหารสถานศึกษา วิทยฐานะผู้บริหารสถานศึกษาเชี่ยวชาญ และเป็นผู้บริหารไม่น้อยกว่า 5 ปี จำนวน 3 คน

3) ศึกษานิเทศก์ ที่ดำรงตำแหน่งและเคยดำรงตำแหน่งศึกษานิเทศก์เชี่ยวชาญ จบการศึกษาระดับปริญญาเอก หรือศึกษานิเทศก์เชี่ยวชาญ จบการศึกษาระดับปริญญาโทหรือปริญญาเอก เป็นศึกษานิเทศก์ไม่น้อยกว่า 5 ปี จำนวน 3 คน

**5.2 ระเบียบวิธีวิจัย**

ในการวิจัยในครั้งนี้ ผู้วิจัยได้ใช้การวิจัยเชิงปริมาณ โดยให้ผู้เชี่ยวชาญประเมินความถูกต้อง ความเหมาะสม ความเป็นไปได้และมีประโยชน์ขององค์ประกอบและตัวบ่งชี้ของการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ

**5.3 เครื่องมือที่ใช้ในการวิจัย**

เครื่องมือที่ใช้เป็นแบบประเมินความถูกต้อง ความเหมาะสม ความเป็นไปได้และมีประโยชน์ขององค์ประกอบและตัวบ่งชี้ของการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ แบ่งเป็น 2 ตอน คือ

ตอนที่ 1 เป็นแบบสอบถามระดับความถูกต้อง ความเหมาะสม ความเป็นไปได้และมีประโยชน์ขององค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ เป็นแบบมาตราส่วนประมาณค่า 5 ระดับ (Rating Scale) โดยใช้มาตราส่วนประมาณค่าของลิเคิร์ท (Likert)

ตอนที่ 2 เป็นคำถามปลายเปิด เพื่อให้ผู้เชี่ยวชาญเขียนได้ให้ข้อเสนอแนะและประเด็นการปรับปรุงองค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ

**5.4 การเก็บรวบรวมข้อมูล**

1) ผู้วิจัยดำเนินการแต่งตั้ง เพื่อขอความอนุเคราะห์เป็นผู้เชี่ยวชาญในการตรวจสอบความถูกต้อง ความเหมาะสม ความเป็นไปได้และมีประโยชน์ชององค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ กลุ่มสาระการเรียนรู้คณิตศาสตร์ ชั้นประถมศึกษาปีที่ 3 สังกัดสำนักงานเขตพื้นที่การศึกษาประถมศึกษาศรีสะเกษ เขต 4 สำนักงานคณะกรรมการการศึกษาขั้นพื้นฐาน

2) ติดต่อนัดหมายผู้เชี่ยวชาญ เพื่อขอความอนุเคราะห์ในการตรวจสอบความถูกต้อง ความเหมาะสม ความเป็นไปได้และมีประโยชน์ขององค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ กลุ่มสาระการเรียนรู้คณิตศาสตร์ ชั้นประถมศึกษาปีที่ 3 สังกัดสำนักงานเขตพื้นที่การศึกษาประถมศึกษาศรีสะเกษ เขต 4 สำนักงานคณะกรรมการการศึกษาขั้นพื้นฐาน

3) ส่งแบบประเมินทางโปรแกรมไลน์ พร้อมแนบหนังสือขอความอนุเคราะห์ผู้เชี่ยวชาญ เพื่อส่งแบบประเมินให้ผู้เชี่ยวชาญ

**5.5 การวิเคราะห์ข้อมูล**

1) ผู้วิจัยดำเนินการวิเคราะห์เนื้อหา (Content Analysis) จากการศึกษา แนวคิดทฤษฎีเอกสารและงานวิจัยที่เกี่ยวข้อง นำไปวิเคราะห์ สังเคราะห์ ตรวจสอบความถูกต้องกับความตรงเชิงเนื้อหา (Content Validity) ขององค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ กลุ่มสาระการเรียนรู้คณิตศาสตร์ ชั้นประถมศึกษาปีที่ 3 สังกัดสำนักงานเขตพื้นที่การศึกษาประถมศึกษาศรีสะเกษ เขต 4 สำนักงานคณะกรรมการการศึกษาขั้นพื้นฐานโดยใช้ Index of Item-Objective Congruence: IOC โดยมีเกณฑ์ดังนี้ ให้คะแนน +1 เมื่อแน่ใจว่าได้ตรงกับนิยามเชิงปฏิบัติการ ให้คะแนน -1 เมื่อแน่ใจว่าวัดไม่ตรงกับนิยามเชิงปฏิบัติการ และให้คะแนน 0 เมื่อไม่แน่ใจว่าวัดได้ตรงกับนิยามเชิงปฏิบัติการหรือไม่

2) ผู้วิจัยนำแบบประเมินทั้งหมดมาตรวจสอบความถูกต้องสมบูรณ์ของการตอบจากนั้นนำมาประมวลผลทางสถิติ วิเคราะห์ข้อมูล เพื่อหาระดับความคิดเห็นของผู้เชี่ยวชาญที่มีต่อองค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ กลุ่มสาระการเรียนรู้คณิตศาสตร์ ชั้นประถมศึกษาปีที่ 3 สังกัดสำนักงานเขตพื้นที่การศึกษาประถมศึกษาศรีสะเกษ เขต 4 สำนักงานคณะกรรมการการศึกษาขั้นพื้นฐาน ว่ามีความเหมาะสม เพียงใด

**6. ผลการวิจัย**

ผลการวิเคราะห์สังเคราะห์องค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ กลุ่มสาระการเรียนรู้คณิตศาสตร์ ชั้นประถมศึกษาปีที่ 3 สังกัดสำนักงานเขตพื้นที่การศึกษาประถมศึกษาศรีสะเกษ เขต 4 สำนักงานคณะกรรมการการศึกษาขั้นพื้นฐาน พบว่า มี 3 องค์ประกอบ 25 ตัวบ่งชี้ มีรายละเอียดดังนี้

1. องค์ประกอบและตัวบ่งชี้กระบวนการนิเทศ

1.1 การศึกษาสภาพปัจจุบันปัญหาและความต้องการ จำนวน 8 ตัวบ่งชี้

1) ผู้บริหาร คณะครูและบุคลากรมีวิสัยทัศน์ร่วมกันในการศึกษาสภาพปัจจุบันปัญหาและความต้องการด้านการนิเทศน

2) ผู้บริหารเปิดโอกาสให้ครูมีทีมร่วมกันวิเคราะห์สภาพปัญหาความต้องการ ด้านการนิเทศ

3) ผู้บริหาร คณะครูและบุคลากรร่วมกันวิเคราะห์หาสภาพปัญหาที่แท้จริงเพื่อนำไปใช้ในการวางแผนดำเนินงาน

4) ผู้บริหาร คณะครูและบุคลากรนำข้อมูลด้านหาสภาพปัญหาที่ได้เรียงลำดับความสำคัญของปัญหาที่จำเป็นต่อการแก้ไขอย่างเป็นระบบ

5) ผู้บริหาร คณะครูและบุคลากรมีส่วนร่วมในการวางแผนการดำเนินงานนิเทศ

6) มีการวางแผนการนิเทศสอดคล้องกับเป้าหมายที่ตั้งไว้

7) กำหนดปฏิทินการนิเทศที่มีความเหมาะสมสอดคล้องกับบริบทของสถานศึกษา

8) มีการประชุมผู้เกี่ยวข้องทั้งผู้นิเทศและผู้รับการนิเทศก่อนดำเนินการนิเทศ

1.2 การดำเนินการนิเทศ จำนวน 8 ตัวบ่งชี้

1) ผู้บริหาร คณะครูและบุคลากรร่วมกันกำหนดปฏิทิน ตารางการนิเทศ กำกับ ติดตาม การปฏิบัติงานนิเทศ

2) สถานศึกษาดำเนินการนิเทศตามปฏิทินการนิเทศ

3) มีการปฏิบัติการนิเทศ โดยใช้กิจกรรมและวิธีการนิเทศที่กำหนดในภาพตลอดแนวของการนิเทศเพื่อให้ผู้รับการนิเทศเกิดการเรียนรู้ตามวัตถุประสงค์ของการนิเทศ

4) มีการบูรณาการกิจกรรมและวิธีการนิเทศที่กำหนดให้เหมาะสมเพื่อสื่อให้ผู้รับการนิเทศเรียนรู้เรื่องที่นิเทศได้รวดเร็วและมีประสิทธิภาพ

5) มีการนิเทศเป็นกลุ่มใหญ่ในเรื่องที่ครูผู้รับการนิเทศทุกคนต้องได้รับการนิเทศเหมือนกัน

6) มีการกำหนดให้การจัดนิทรรศการน**ำ**เสนอผลงานเป็นรูปแบบการแลกเปลี่ยนเรียนรู้และเผยแพร่ผลงานที่เกิดจากการนิเทศ

7) มีการเชิญผู้เกี่ยวข้อง เช่น ผู้บริหารโรงเรียน ครูวิชาการโรงเรียนมาร่วมในกิจกรรมเผยแพร่และชื่นชมผลงานที่เกิดจากการนิเทศ

8) มีการนิเทศเป็นกลุ่มใหญ่เพื่อแลกเปลี่ยนเรียนรู้และกระตุ้นให้เกิดการกระตือรือร้นในการพัฒนา

1.3 การประเมินผลการนิเทศ จำนวน 9 ตัวบ่งชี้

1) ผู้บริหาร คณะครูและบุคลากรร่วมกันวางแผนและกำหนดแนวทางในการประเมินผลการดำเนินการนิเทศ

2) ผู้รับการนิเทศร่วมเป็นผู้ประเมินผลการนิเทศทำให้ได้ข้อมูลที่เป็นประโยชน์ต่อการพัฒนารูปแบบการนิเทศ

3) มีการประเมินความพึงพอใจในการรับการนิเทศของครูผู้รับการนิเทศและความรู้ในเรื่องที่นิเทศของผู้นิเทศ

4) มีการศึกษาข้อมูลจากแบบสอบถามนำมาวิเคราะห์เพื่อประเมินผลตามวัตถุประสงค์ของการนิเทศ

5) การประเมินผลการนิเทศสถานศึกษาครอบคลุมด้านความรู้ ด้านทักษะ ความสามารถ ด้านคุณธรรม จริยธรรมและเพื่อการพัฒนา

6) มีการแจ้งผลการประเมินให้ผู้รับการนิเทศได้รับทราบความก้าวหน้าอย่างต่อเนื่อง

7) มีเครื่องมือประเมินคุณภาพการนิเทศสถานศึกษาที่ได้มาตรฐานและเป็นธรรม

8) มีการประเมินผลการนิเทศที่สอดคล้องกับแผนการนิเทศของสถานศึกษา

9) มีการจัดทำรายงานการนิเทศเพื่อสรุปผลการนิเทศและแจ้งให้ผู้เกี่ยวข้องทราบ

ผลการวิเคราะห์ความถูกต้อง และความเหมาะสมขององค์ประกอบและตัวบ่งชี้การวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ โดยผู้เชี่ยวชาญ จำนวน 9 คน

**ตารางที่** **1** ค่าเฉลี่ยและส่วนเบี่ยงเบนมาตรฐานความถูกต้อง และความเหมาะสมของการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ

|  |  |  |  |  |  |  |
| --- | --- | --- | --- | --- | --- | --- |
| องค์ประกอบ | ความถูกต้อง | | | ความเหมาะสม | | |
| μ | σ | ระดับ | μ | σ | ระดับ |
| 1. การศึกษาสภาพปัจจุบันปัญหาและความต้องการ | 4.63 | .16 | มากที่สุด | 4.81 | .17 | มากที่สุด |
| 2. การดำเนินการนิเทศ | 4.60 | .24 | มากที่สุด | 4.86 | .17 | มากที่สุด |
| 3. การประเมินผลการนิเทศ | 4.62 | .23 | มากที่สุด | 4.70 | .19 | มากที่สุด |
| **เฉลี่ยรวม** | 4.61 | .14 | **มากที่สุด** | 4.77 | .12 | **มากที่สุด** |

จากตารางที่ 1 พบว่า องค์ประกอบการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ ด้านความถูกต้อง ผู้เชี่ยวชาญมีความคิดเห็น โดยรวมอยู่ในระดับมากที่สุด เรียงลำดับจากมากไปหาน้อย ได้แก่ 1) การศึกษาสภาพปัจจุบันปัญหาและความต้องการ มากที่สุด รองลงมา 3) การประเมินผลการนิเทศ และ 2) การดำเนินการนิเทศ มีค่าต่ำที่สุดและองค์ประกอบการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯด้านความเหมาะสม ผู้เชี่ยวชาญมีความคิดเห็น โดยรวมอยู่ในระดับมากที่สุด เรียงลำดับจากมากไปหาน้อย ได้แก่ 2) การดำเนินการนิเทศ มากที่สุด รองลงมา 1) การศึกษาสภาพปัจจุบันปัญหาและความต้องการ และ 3) การประเมินผลการนิเทศ มีค่าต่ำที่สุด

**ตารางที่ 2** ค่าเฉลี่ยและส่วนเบี่ยงเบนมาตรฐานความเป็นไปได้ และความมีประโยชน์ ของการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ

|  |  |  |  |  |  |  |
| --- | --- | --- | --- | --- | --- | --- |
| องค์ประกอบ | ความเป็นไปได้ | | | ความมีประโยชน์ | | |
| μ | σ | ระดับ | μ | σ | ระดับ |
| 1. การศึกษาสภาพปัจจุบันปัญหาและความต้องการ | 4.79 | .18 | มากที่สุด | 4.81 | .14 | มากที่สุด |
| 2. การดำเนินการนิเทศ | 4.88 | .17 | มากที่สุด | 4.80 | .22 | มากที่สุด |
| 3. การประเมินผลการนิเทศ | 4.75 | .16 | มากที่สุด | 4.80 | .15 | มากที่สุด |
| **เฉลี่ยรวม** | 4.79 | .11 | มากที่สุด | 4.80 | .11 | มากที่สุด |

จากตาราง พบว่า องค์ประกอบการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ ด้านความเป็นไปได้ ผู้เชี่ยวชาญมีความคิดเห็น โดยรวมอยู่ในระดับมากที่สุด เรียงลำดับจากมากไปหาน้อย ได้แก่ 2) การดำเนินการนิเทศ มากที่สุด รองลงมา 1) การศึกษาสภาพปัจจุบันปัญหาและความต้องการ และ 3) การประเมินผลการนิเทศ มีค่าต่ำที่สุด

และองค์ประกอบการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ ด้านความมีประโยชน์ ผู้เชี่ยวชาญมีความคิดเห็น โดยรวมอยู่ในระดับมากที่สุด เรียงลำดับจากมากไปหาน้อย ได้แก่ 1) การศึกษาสภาพปัจจุบันปัญหาและความต้องการ มากที่สุด รองลงมา 3) การประเมินผลการนิเทศ และ 2) การดำเนินการนิเทศ มีค่าต่ำที่สุด

**7. อภิปรายผลการวิจัย**

จากผลการศึกษาองค์ประกอบการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพฯ พบว่าด้านการดำเนินการนิเทศ มีค่าต่ำที่สุด ซึ่งสอดคล้องกับวีระพงษ์ เทียมวงษ์ (2563: 307-311) ได้วิจัยเกี่ยวกับการพัฒนารูปแบบการจัดการความรู้ด้านการนิเทศติดตามและประเมินผลการจัดการศึกษา ของสำนักงานเขตพื้นที่การศึกษาประถมศึกษา จากผลการพัฒนารูปแบบการจัดการความรู้ด้านการนิเทศ ติดตามและประเมินผล การจัดการศึกษา ของสำนักงานเขตพื้นที่การศึกษาประถมศึกษา ประกอบด้วย 1.1 กระบวนการจัดการความรู้มี 5 ขั้นตอน ได้แก่ 1) การสร้างความรู้ 2) การจัดเก็บความรู้ 3) การนำความรู้ไปใช้ 4) การแบ่งปันและแลกเปลี่ยนความรู้ 5) การประเมินผลความรู้ 1.2 กรอบงานด้านการนิเทศ ติดตามและประเมินผลการจัดการศึกษา 5 ด้าน ได้แก่ 1) งานด้านระบบการวิจัย 2) งานด้านระบบการนิเทศการเรียนการสอน 3) งานด้านระบบแหล่งการเรียนรู้และสื่อนวัตกรรม 4) งานด้านระบบอ านวยความสะดวก 5) งานด้านระบบการมีส่วนร่วม 1.3 แผนการดำเนินงาน มี5 ขั้นตอน ได้แก่ 1) การประชุมปฏิบัติการเพื่อศึกษาสภาพปัจจุบัน ปัญหาและความต้องการ 2) การกำหนดทีมตามฐานการเรียนรู้ 3) การดำเนินกิจกรรมตามคู่มือการจัดการความรู้ 4) การประชุมสัมมนา เพื่อสรุปและทบทวนการดำเนินงานตามฐานความรู้5) การนำเสนอผลการดำเนินงานของแต่ละฐานความรู้ผลการประเมินความสอดคล้อง ความเหมาะสม ความเป็นไปได้ไนทางปฏิบัติและความเป็นประโยชน์ของร่างรูปแบบการจัดการความรู้ด้านการนิเทศ ติดตามและประเมินผลการจัดการศึกษาของสำนักงานเขตพื้นที่การศึกษาประถมศึกษา โดยผู้ทรงคุณวุฒิอยู่ในระดับมากที่สุด

**8. ข้อเสนอแนะจากการวิจัย**

1. ควรมีการศึกษาวิจัยเพิ่มเติมเกี่ยวกับการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ ในรายวิชาอื่น

2. ควรมีการศึกษาการวัดและประเมินผลสัมฤทธิ์ทางวิชาการโดยใช้กระบวนการนิเทศแบบชุมชนแห่งการเรียนรู้ทางวิชาชีพ ในรายวิชาและระดับชั้นอื่นนอกจาก กลุ่มสาระการเรียนรู้คณิตศาสตร์ ชั้นประถมศึกษาปีที่ 3 เพื่อนำมาเปรียบเทียบและใช้เป็นแนวทางในการพัฒนาต่อไป

**9. เอกสารอ้างอิง**

กรมวิชาการ. (2564). หลักสูตรการศึกษาขั้นพื้นฐาน กรุงเทพฯ: โรงพิมพ์องค์การรับส่งสินค้าและพัสดุภัณฑ์.

กระทรวงศึกษาธิการ. (2564). **พระราชบัญญัติการศึกษาแห่งชาติ พ.ศ.2542 ที่แก้ไขเพิ่มเติม (ฉบับที่ 2) พ.ศ.2545 และที่แก้ไขเพิ่มเติม (ฉบับที่ 3) พ.ศ.2553.** กรุงเทพฯ โรงพิมพ์องค์การรับส่งสินค้าและพัสดุภัณฑ์ (ร.ส.พ. ).

สำนักงานคณะกรรมการการศึกษาแห่งชาติ. (2545). **พระราชบัญญัติการศึกษาแห่งชาติ พ.ศ. 2542**.

กรุงเทพฯ: พริกหวานกราฟฟิค.

สำนักงานคณะกรรมการการศึกษาพื้นฐาน. (2553). **พระราชบัญญัติการศึกษาแห่งชาติ พ.ศ. 2542. และ**

**แก้ไขเพิ่มเติม (ฉบับที่ 2) พ.ศ.2545.** กรุงเทพฯ: พริกหวานกราฟฟิค.

สำนักงานคณะกรรมการการประถมศึกษาแห่งชาติ. (2532). **แผนพัฒนาการศึกษาฉบับที่ 7**

**(พ.ศ. 2535 – 2539)** กรุงเทพฯ: โรงพิมพ์คุรุสภาลาดพร้าว.

สำนักงานคณะกรรมการการประถมศึกษาแห่งชาติ. (2541). **การวิจัยเพื่อพัฒนาการเรียนรู้.** กรุงเทพฯ:

สำนักงานคณะกรรมการการประถมศึกษาแห่งชาติ.

สำนักงานรับรองมาตรฐานและการประเมินคุณภาพการศึกษา. (2547). **พระราชบัญญัติการศึกษา**

**แห่งชาติ พ.ศ. 2542. และแก้ไขเพิ่มเติม (ฉบับที่ 2) พ.ศ.2545.** กรุงเทพฯ: สำนักงานรับรองมาตรฐาน

และการประเมินคุณภาพการศึกษา องค์การมหาชน.

อิสริญาภรณ์ โชคแสน. (2561). **การพัฒนาแนวทางการนิเทศภายในแบบสอนแนะสำหรับสถานศึกษาสังกัด**

**สำนักงานเขตพื้นที่การศึกษาประถมศึกษาร้อยเอ็ด เขต 2**. ในวิทยานิพนธ์การศึกษามหาบัณฑิต

สาขาวิชาการบริหารและพัฒนาการศึกษามหาวิทยาลัยมหาสารคาม.

1. ศึกษานิเทศก์ ชำนาญการพิเศษ สำนักงานเขตพื้นที่การศึกษาประถมศึกษาศรีสะเกษ เขต 4 [↑](#footnote-ref-1)